Den Nord-Cimbriske Tilskuer, 1834-08-12
Politiske Nyheder. Spanien. Paa Pariser Børs herskede den største Bestyrtelse, da det heed at General Rodil skulle have tabt et Slag mod Carlisterne, og 400 Md. være gaaet over til Don Carlos, men dette bekræfter sig ikke; dog skal der være forefalden 2 Fægtninger mellem Dronningens Tropper og Jnsurgenterne, hvis Udfald man dog ikke kjender; men vist er det, at Jnsurgenterne have som en Følge af disse Træfninger, mere nærmet sig Grændsen. Derimod skulle de faa Stæder og Landsbyer i Navarra, som hidtil vare forblevne neutral, med en til Fanatisme grændsende Enthusiasme, være gaaet lover til Don Carlos. Tafalla, Olite, Cuporoso og 20 andre Landskaber ved Ebrofloden, skulle ogsaa være gaaet over paa Don Carlos's Partie. Foruden dette, skal i Madrid en betydelig Sammensværgelse være opdabet, og der fortælles at Palafor, hvem Dron ingen havde ophøiet til Hertug af Zaragossa og Romero Alpuente skulle staae i Spidsen, derfor. Øiemedet med Sammensværgelsen skul være saa erorbitant, at man neppe kan fæste Troe dertil, og den skulle komme til Udbrud den Dag, da de Cortes-Forsamling aabnedes, midt i Forsamlingssalen. Bladet ConstiAutionel nævner som Deeltagere i Sammensværgelsen, foruden Foranførte ogsaa O'Don nel, Juan van Halen, Palarea og en vis Abifrancha, i hvis Bopæl man skal have gjort vigtige Opdagelser; i Valencia skal der være gjort lignende Forsøg, som i Madrid, men Generalcaptainen Valde, fik det hurtigt undertrykt, og lod 6 af Oprørerne skyde. Saavel i Madrid, som i Catalonien og Arragonien, var det igjen roligt den 25de Juli, og man erfarer nu at de 400 Md., som vare gaaet over til Carlisterne, vare komne fra Vittoria. Den sidste Depesche i Moniteuren, melder, at Don Carlos var vendt tilbage til Sant Estevan, som ligger nær ved den franske Grændse; den 25de var i Retning mod Echari-Aranoz forefalden en Træfning, som ikke førte til noget Resultat. Bladet Messager melder fra Bayonne under 30te Juli, at man havde ventet at modtage Don Carlos paa den franske Grændse, til hvilken Ende den franske General Harispe og den spanske Consul havde begivet sig til Grændsen for at modtage ham. General Rodil har saaledes omringet ham paa alle Kanter, at han bestandig maae forandre Opholdsted; den 27de er det mellem Urcianin og Bassertera, kommen til en Træfning mellem 3500 Md. af Dronningens Hær, og 3 af Zumalacarregus Batailloner, hvori Jnsurgenterne skulle have tabt en af deres bedste Anførere. Den Carlos havde ladet opfordre Garnisonen i Salvatierra, men Commandanten lod ham komme paa Skudvide, og gav ham derpaa to gode Salver. Vist er det, at det er en ubehagelig Crisis for Dronningen, og i London heed det under 5te August, at franske Tropper vare trængte ind i Spanien for at understøtte General Ro dil; tilmed meddeler det ministerielle Blad Morning-Cronicle Følgende fra Madrid under 28de Juli. Det er i Gaaraftes i Conseilet bleven besluttet, i Følge Qvadruppel=Tractaten at forlange at en fransk Armee rykker ind, for at bevirke Don Carloss Underkastelse. Afgiørelsen vil skee hurtig og i Overeensstemmelse med det spanske Cabinets Ønsker. - Hvis Dom Miguel endnu ikke er i Catalonien, saa er det dog ikke at betvivle, at hans Hensigt er, rigelig forsynet med Penge, at forlade Genua, og lande i Catalonien; dette ville ikke være vanskeligt, da det carlistiske Partie, som behersker Kysterne i hiin Provinds, kan dække hans Landgang; dets Hovedmagt staaer ved Tortosa. Det hedder at Palafor skal om nogle Dage sættes i Frihed, ligesom ogsaa General van Halen, der dog maa forlade Riget; de Øvrige ville ogsaa faae deres Frihed og dermed er Sammensværgelsen, til Ende. - Journal de Paris melder, at fra Havnene i Brest og Rochefort ere Corvetten Sapho og Briggerne Orestes, Lutin og Husard, Goeletten Hirondelle og 3 bevæbnede Trincadoures udløbne, for at krydse paa den biscayiske Kyst, og opfange al Tilførsel af Vaaben for Jnsurgenterne. Flere engelske Krigsfartøier have samme Bestemmelse.